Centrala nucleara de Tricastin

La centrale nucleaira de Tricastin se situa dins la comuna de Sant Pau de Tricastin, a 10 km de Pèiralata, 28 km al sud de Montelaimar e 50 km al nòrd d'Avinhon. Es la tresena pus anciana centrala del pargue nuclear francés. Istoric La centrala nucleara de Tricastin foguèt bastida en 1974, e mesa en servici en 1980 (T1 & T2) e 1981 (T3 & T4). Comprend quatre reactors d'aiga pressurizada (REP) de 900 MW cadun, siá una poténcia totala de 3 600 MW per la centrala. La superfícia del site es de 55 ectaras. Lo refrejament de la centrala es assegurat per l'aiga del Canal de Donsèra-Mondragon. Lo combustible nuclear nòu arriba per transpòrt rotièr jos forma d'assemblatges fabricats, entre autres, a la FBFC. Lo combustible usat es entrepausat en piscina de refrejament pendent quelques meses, abans d'èsser expediat en tren a l'Usina de retractament de la Hague. Sa proximitat amb de sites aquatics coma lo Ròse o la Gafièra, lo riu que travèrsa lo site de Tricastin. l'expausa als risques d’aigat. La centrala produtz cada an aperaquí 25 TWh, siá 6 % de la produccion electrica francesa. L'usina vesina d'enriquiment Eurodif, qu'es uèi a èsser desmantelada, consomava aperaquí 15 TWh per an, siá aperaquí los dos-terces de la produccion de la centrala. Aquela proximitat permetiá de limitar las perdas degudas al transpòrt de l'electricitat. Referéncias